title: Provedbena uredba Komisije (EU) 2020/1082 оd 22. srpnja 2020. o 315. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  23.7.2020

                  HR

                  Službeni list Europske unije

                  L 238/82

         PROVEDBENA UREDBA KOMISIJE (EU) 2020/1082
         оd 22. srpnja 2020.
         o 315. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 16. srpnja 2020. dodati jedan unos na popis osoba, skupina i subjekata na koje treba primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.

                     (4)

                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. srpnja 2020.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 139 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:

               1.„Noor Wali Mehsud (pouzdano lažno ime Abu Mansoor Asim). Titula: muftija. Datum rođenja: 26.6.1978. Mjesto rođenja: Gurguray, Pakistan. Državljanstvo: Pakistan. Ostale informacije: vođa skupine Tehrik-e Taliban Pakistan (TTP). Datum određenja iz članka 7.d stavka 2. točke (i): 16.7.2020.”


title: Provedbena uredba Komisije (EU) 2020/1084 оd 17. srpnja 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Südtiroler Schüttelbrot”/„Schüttelbrot Alto Adige” (ZOZP)

text:
                  24.7.2020

                  HR

                  Službeni list Europske unije

                  L 239/6

         PROVEDBENA UREDBA KOMISIJE (EU) 2020/1084
         оd 17. srpnja 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Südtiroler Schüttelbrot”/„Schüttelbrot Alto Adige” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Südtiroler Schüttelbrot”/„Schüttelbrot Alto Adige” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Südtiroler Schüttelbrot”/„Schüttelbrot Alto Adige” potrebno je upisati u registar,

               DONIJELA JE OVU UREDBU:

            Članak 1.
            Naziv „Südtiroler Schüttelbrot”/„Schüttelbrot Alto Adige” (ZOZP) upisuje se u registar.
            Naziv iz prvog stavka odnosi se na proizvod iz razreda 2.3. Kruh, fino pecivo, kolači, slastice, keksi i drugi pekarski proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 81, 11.3.2020., str. 6.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1087 оd 23. srpnja 2020. o izmjeni Provedbene uredbe (EU) 2020/466 u pogledu službenih kontrola i drugih službenih aktivnosti koje provode posebno ovlaštene fizičke osobe, provođenja analiza, ispitivanja ili dijagnosticiranja i razdoblja primjene privremenih mjera (Tekst značajan za EGP)

text:
                  24.7.2020

                  HR

                  Službeni list Europske unije

                  L 239/12

         PROVEDBENA UREDBA KOMISIJE (EU) 2020/1087
         оd 23. srpnja 2020.
         o izmjeni Provedbene uredbe (EU) 2020/466 u pogledu službenih kontrola i drugih službenih aktivnosti koje provode posebno ovlaštene fizičke osobe, provođenja analiza, ispitivanja ili dijagnosticiranja i razdoblja primjene privremenih mjera
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 141. stavak 1.,
         budući da:

                     (1)

                     Uredbom (EU) 2017/625 utvrđuju se pravila za, među ostalim, provedbu službenih kontrola i drugih službenih aktivnosti nadležnih tijela država članica. Osim toga, njome se Komisija ovlašćuje da provedbenim aktom donese odgovarajuće privremene mjere potrebne za obuzdavanje rizika za zdravlje ljudi, životinja i bilja te dobrobit životinja ako postoje dokazi o ozbiljnom poremećaju u sustavu kontrole države članice.

                     (2)

                     Kako bi se reagiralo na posebne okolnosti nastale zbog aktualne krize povezane s bolesti uzrokovanom koronavirusom (COVID-19), Provedbenom uredbom Komisije (EU) 2020/466 (2) državama članicama dopušta se primjena privremenih mjera u vezi sa službenim kontrolama i drugim službenim aktivnostima.

                     (3)

                     Države članice obavijestile su Komisiju da će zbog krize povezane s bolesti COVID-19 ozbiljni poremećaji u funkcioniranju njihovih sustava kontrole, poteškoće u provedbi službenih kontrola i drugih službenih aktivnosti u pogledu službenih certifikata i službenih potvrda u području premještanja životinja i robe u Uniju i unutar Unije te poteškoće u organiziranja fizičkih sastanaka sa subjektima i njihovim osobljem u kontekstu službenih kontrola potrajati i nakon 1. kolovoza 2020. Kako bi se reagiralo na te ozbiljne poremećaje i olakšalo planiranje i provođenje službenih kontrola i drugih službenih aktivnosti tijekom krize povezane s bolesti COVID-19, razdoblje primjene Provedbene uredbe (EU) 2020/466 trebalo bi produljiti do 1. listopada 2020.

                     (4)

                     Države članice Komisiju su usto obavijestile da nakon 1. kolovoza 2020. neće biti drugih poremećaja povezanih s dostupnošću osoblja i kapacitetima službenih laboratorija u kontekstu službenih kontrola. Relevantne odredbe Provedbene uredbe (EU) 2020/466 kojima se dopuštaju izvanredne mjere u tim područjima stoga bi trebalo izbrisati.

                     (5)

                     Provedbenu uredbu (EU) 2020/466 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2020/466 mijenja se kako slijedi:

                        (1)

                        članak 3. briše se.

                        (2)

                        u članku 5. briše se točka (a).

                        (3)

                        u članku 6. drugi stavak zamjenjuje se sljedećim:
                        „Primjenjuje se do 1. listopada 2020.”.

            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 2. kolovoza 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Provedbena uredba Komisije (EU) 2020/466 оd 30. ožujka 2020. o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19) (SL L 98, 31.3.2020., str. 30.).


title: Provedbena uredba Komisije (EU) 2020/1096 оd 24. srpnja 2020. o produljenju odobrenja Saccharomyces cerevisiae MUCL 39885 kao dodatka hrani za mliječne krave i konje i o stavljanju izvan snage Uredbe (EU) br. 1119/2010 (nositelj odobrenja Prosol S.p.A.) (Tekst značajan za EGP)

text:
                  27.7.2020

                  HR

                  Službeni list Europske unije

                  L 241/20

         PROVEDBENA UREDBA KOMISIJE (EU) 2020/1096
         оd 24. srpnja 2020.
         o produljenju odobrenja Saccharomyces cerevisiae MUCL 39885 kao dodatka hrani za mliječne krave i konje i o stavljanju izvan snage Uredbe (EU) br. 1119/2010 (nositelj odobrenja Prosol S.p.A.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja i njegovo produljenje.

                     (2)

                     Pripravak Saccharomyces cerevisiae MUCL 39885 odobren je na 10 godina kao dodatak hrani za mliječne krave i konje Uredbom Komisije (EU) br. 1119/2010 (2).

                     (3)

                     U skladu s člankom 14. stavkom 1. Uredbe (EZ) br. 1831/2003 nositelj tog odobrenja podnio je zahtjev za produljenje odobrenja pripravka Saccharomyces cerevisiae MUCL 39885 kao dodatka hrani za mliječne krave i konje, u kojem se traži da se taj dodatak razvrsta u kategoriju dodataka „zootehnički dodaci”. Uz zahtjev su priloženi podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 12. studenoga 2019. (3) zaključila da je podnositelj zahtjeva dostavio podatke kojima se dokazuje da taj dodatak udovoljava uvjetima odobrenja. Agencija je zaključila da Saccharomyces cerevisiae MUCL 39885 u odobrenim uvjetima uporabe nema štetan učinak na zdravlje životinja, potrošače i okoliš. Agencija je zaključila i da se taj dodatak smatra potencijalno nadražujućim za kožu i oči te da može izazvati preosjetljivost kože i dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka.

                     (5)

                     Procjena Saccharomyces cerevisiae MUCL 39885 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     Zbog produljenja odobrenja Saccharomyces cerevisiae MUCL 39885 kao dodatka hrani za životinje pod uvjetima utvrđenima u Prilogu ovoj Uredbi, Uredbu (EU) br. 1119/2010 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, produljuje se podložno uvjetima utvrđenima u tom prilogu.

            Članak 2.
            Uredba (EU) br. 1119/2010 stavlja se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EU) br. 1119/2010 od 2. prosinca 2010. o odobrenju Saccharomyces cerevisiae MUCL 39885 kao dodatka hrani za životinje za mliječne krave i konje i o izmjeni Uredbe (EZ) br. 1520/2007 (nositelj odobrenja Prosol SpA) (SL L 317, 3.12.2010., str. 9.).

            (3)  EFSA Journal 2019.; 17(11):5915.

            PRILOG

                           Identifikacijski broj dodatka

                           Naziv nositelja odobrenja

                           Dodatak

                           Sastav, kemijska formula, opis, analitička metoda

                           Vrsta ili kategorija životinje

                           Najviša dob

                           Najmanja količina

                           Najveća dopuštena količina

                           Ostale odredbe

                           Datum isteka važenja odobrenja

                           CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore.

                        4b1710

                        Prosol
                        S.p.A.

                           Saccharomyces

                           cerevisiae

                        MUCL 39885

                           Sastav dodatka

                        Pripravak Saccharomyces cerevisiae

                        MUCL 39885
                        U obliku praha ili granula sa sadržajem od najmanje 1 × 109 CFU/g dodatka

                        Konji

                        –

                        3 × 109

                        –

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za kožu, oči i dišne organe.

                           16.8.2030.

                           Karakteristike aktivne tvari

                        Žive stanice Saccharomyces cerevisiae MUCL 39885

                        Mliječne krave

                        2 × 109

                           Analitička metoda
                            (1)

                        Za određivanje brojnosti: metoda izlijevanja podloge uz uporabu agaras ekstraktom kvasca kloramfenikola (EN 15789:2009).
                        Identifikacija: metoda lančane reakcije polimerazom (PCR)

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/1097 оd 24. srpnja 2020. o odobrenju ekstrakta bogatog luteinom i ekstrakta luteina/zeaksantina dobivenih iz Tagetes erecta kao dodataka hrani za perad (osim purica) za tov i nesenje i za manje značajne vrste peradi za tov i nesenje (Tekst značajan za EGP)

text:
                  27.7.2020

                  HR

                  Službeni list Europske unije

                  L 241/23

         PROVEDBENA UREDBA KOMISIJE (EU) 2020/1097
         оd 24. srpnja 2020.
         o odobrenju ekstrakta bogatog luteinom i ekstrakta luteina/zeaksantina dobivenih iz Tagetes erecta kao dodataka hrani za perad (osim purica) za tov i nesenje i za manje značajne vrste peradi za tov i nesenje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2) i člankom 4. za odobrenje za novo korištenje dodatka.

                     (2)

                     Ekstrakt bogat luteinom i ekstrakt luteina/zeaksantina dobiveni iz Tagetes erecta odobreni su bez vremenskog ograničenja u skladu s Direktivom 70/524/EEZ kao dodaci hrani za perad koji pripadaju skupini „bojila, uključujući pigmente”, pod naslovom „karotenoidi i ksantofili”. Ta su dva ekstrakta odobrena pod zajedničkim nazivom „lutein” i „zeaksantin” bez ikakve specifikacije, tako da je zahtjev za ta dva oblika, tj. ekstrakt bogat luteinom i ekstrakt luteina/zeaksantina, obuhvaćen generičkim unosima za „lutein” i „zeaksantin”. Ti su dodaci nakon toga uneseni u registar dodataka hrani za životinje kao postojeći proizvodi u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     U skladu s člankom 4. i člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za odobrenje ekstrakta bogatog luteinom i ekstrakta luteina/zeaksantina dobivenih iz Tagetes erecta u vodi za piće te za ponovnu procjenu ekstrakta bogatog luteinom i ekstrakta luteina/zeaksantina dobivenih iz Tagetes erecta kao dodataka hrani za perad (osim purica) za tov i nesenje i za manje značajne vrste peradi za tov i nesenje. Podnositelj zahtjeva zatražio je da se ti dodaci razvrstaju u kategoriju dodataka „osjetilni dodaci” i funkcionalnu skupinu „bojila: ii. tvari koje, dodane u hranu životinja, pojačavaju boju hrane životinjskog podrijetla”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 3. travnja 2019. (3) zaključila da ekstrakt bogat luteinom i ekstrakt luteina/zeaksantina dobiveni iz Tagetes erecta u predloženim uvjetima uporabe nemaju štetan učinak na zdravlje životinja, sigurnost potrošača ili na okoliš. Navela je da se zaključak o neškodljivosti i djelotvornosti ekstrakta bogatog luteinom i ekstrakta luteina/zeaksantina dobivenih iz Tagetes erecta za perad (osim purica) za tov i nesenje može ekstrapolirati na manje značajne vrste peradi za tov i nesenje. Zaključila je i da su aktivne tvari viskozne te da stoga subjekti neće biti izloženi pri udisanju. Podnositelj zahtjeva priznaje da aktivne tvari potencijalno mogu nadraživati kožu i oči. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, a posebno korisnikâ tog dodatka, uključujući uporabu dodataka u obliku pripravka, ako se ne može isključiti toksičnost tvari udisanjem ili zbog njezina mogućeg nadražujućeg djelovanja na kožu/oči. Agencija je zaključila i da su predmetni dodaci djelotvorni u pojačavanju boje hrane životinjskog podrijetla. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij Europske unije osnovan Uredbom (EZ) br. 1831/2003.

                     (5)

                     Kad je riječ o uporabi u vodi za piće, Komisija smatra da je teško nadzirati istovremenu uporabu dodataka u vodi za piće i hrani za životinje jer su iz sigurnosnih razloga utvrđene najveće dopuštene količine, a postoje i drugi dodaci koji sadržavaju ksantofile i karotenoide i mogu se upotrebljavati u hrani za životinje. Istovremenom uporabom ekstrakta bogatog luteinom i ekstrakta luteina/zeaksantina dobivenih iz Tagetes erecta u vodi za piće i hrani za životinje povećavaju se načini primjene i rizik od premašivanja najvećih dopuštenih količina odobrenih za dodatke koji sadržavaju karotenoide i ksantofile (za ekstrakt bogat luteinom, individualno ili s drugim karotenoidima ili ksantofilima: 80 mg/kg odnosno za ekstrakt luteina/zeaksantina individualno ili s drugim karotenoidima ili ksantofilima: 50 mg/kg). Stoga se zabranjuje uporaba u vodi za piće.

                     (6)

                     Procjena je pokazala da su u pogledu ekstrakta bogatog luteinom i ekstrakta luteina/zeaksantina dobivenih iz Tagetes erecta ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tih dodataka kako je navedeno u Prilogu ovoj Uredbi.

                     (7)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetne tvari bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvari navedene u Prilogu, koje pripadaju kategoriji dodataka „osjetilni dodaci” i funkcionalnoj skupini „bojila: ii. tvari koje, dodane u hranu životinja, pojačavaju boju hrane životinjskog podrijetla”, odobravaju se kao dodaci hrani za životinje pod uvjetima utvrđenima u tom prilogu.

            Članak 2.
            Odobrene tvari navedene u Prilogu ne smiju se upotrebljavati u vodi za piće.

            Članak 3.

               1.   Tvari navedene u Prilogu i premiksi koji sadržavaju te tvari, a koji su proizvedeni i označeni prije 16. veljače 2021. u skladu s pravilima primjenjivima prije 16. kolovoza 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvari navedene u Prilogu, a koji su proizvedeni i označeni prije 16. kolovoza 2021. u skladu s pravilima primjenjivima prije 16. kolovoza 2020., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2019.; 17(5):5698.

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: bojila. ii. tvari koje, dodane u hranu životinja, pojačavaju boju hrane životinjskog podrijetla

                        2a161b

                        Ekstrakt bogat luteinom

                           Sastav dodatka:

                        Ekstrakt bogat luteinom dobiven iz Tagetes erecta

                        Benzen ≤ 2 mg/kg

                           Karakteristike aktivne tvari:

                        Lutein iz saponificiranog ekstrakta Tagetes erecta (sušene cvjetne latice) dobivenog ekstrakcijom i saponifikacijom:

                                    —

                                    ukupno karotenoidi (TC): ≥ 60 g/kg

                                    —

                                    lutein ≥ 75 % ukupnih karotenoida (TC)

                                    —

                                    zeaksantin ≥ 4 % ukupnih karotenoida (TC)

                              Kemijska formula: C40H56O2

                        CAS broj 127-40-2 (lutein)
                        CAS broj 144-68-3 (zeaksantin)
                        CoE broj: 494
                        Tekući oblik

                           Analitička metoda
                            (1)

                                    —

                                    Za određivanje luteina (samo izomeri all-trans luteina), zeaksantina i ukupnih karotenoida i ksantofila u dodatku hrani za životinje: tekućinska kromatografija visoke djelotvornosti (HPLC) sa spektrofotometrijom – Uredba Komisije (EU) br. 231/2012 s upućivanjem na monografiju FAO JECFA br. 3 (2006.) o „luteinu dobivenom iz Tagetes erecta”, Zajednička zbirka specifikacija prehrambenih aditiva

                                    —

                                    Za određivanje luteina (samo izomeri all-trans luteina) u premiksima i hrani za životinje: tekućinska kromatografija visoke djelotvornosti s vizualnom detekcijom (HPLC-Vis)

                                    —

                                    Za određivanje ukupnih karotenoida i ksantofila u premiksima i hrani za životinje: tekućinska kromatografija s vizualnom detekcijom (LC-Vis) – AOAC-ova službena metoda 970.64

                        Perad za tov (osim purica) i manje značajne vrste peradi za tov

                        –

                        –

                        80

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Ekstrakt bogat luteinom mora se staviti na tržište i upotrebljavati kao dodatak koji se sastoji od pripravka.

                                    3.

                                    Mješavina ekstrakta bogatog luteinom s drugim odobrenim karotenoidima i ksantofilima ne smije premašiti ukupni sadržaj karotenoida i ksantofila od 80 mg/kg potpune krmne smjese.

                                    4.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se rizici s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i kožu.

                        16.8.2030.

                        Perad za nesenje (osim purica) i manje značajne vrste peradi za nesenje

                        –

                        –

                        80

                        2a161bi

                        Ekstrakt luteina/zeaksantina

                           Sastav dodatka:

                        Ekstrakt luteina/zeaksantina dobiven iz Tagetes erecta.

                        Benzen ≤ 2 mg/kg

                           Karakteristike aktivne tvari:

                        Saponificirani/izomerizirani ekstrakt luteina/zeaksantina iz sušenih cvjetnih latica Tagetes erecta dobiven ekstrakcijom, saponifikacijom i izomerizacijom:

                                    —

                                    ukupno karotenoidi (TC): ≥ 60 g/kg

                                    —

                                    lutein ≥ 37 % TC-a;

                                    —

                                    zeaksantin ≥ 36 % TC-a.

                              Tekući oblik
                        CAS broj 127-40-2 (lutein)
                        CAS broj 144-68-3 (zeaksantin)
                        CoE broj: 494
                        Kemijska formula: C40H56O2

                           Analitička metoda
                            (1)

                        Za određivanje luteina (samo izomeri all-trans luteina), zeaksantina i ukupnih karotenoida i ksantofila u dodatku hrani za životinje:

                                    —

                                    tekućinska kromatografija visoke djelotvornosti (HPLC) sa spektrofotometrijom – Direktiva Komisije 2008/128/EZ s upućivanjem na monografiju FAO JECFA br. 3 (2006.) o „luteinu dobivenom iz Tagetes erecta”, Zajednička zbirka specifikacija prehrambenih aditiva

                              Za određivanje luteina (samo izomeri all-trans luteina) u premiksima i hrani za životinje:

                                    —

                                    tekućinska kromatografija visoke djelotvornosti s vizualnom detekcijom (HPLC-Vis)

                              Za određivanje ukupnih karotenoida i ksantofila u premiksima i hrani za životinje:

                                    —

                                    tekućinska kromatografija s vizualnom detekcijom (LC-Vis) – AOAC-ova službena metoda 970.64

                        Perad za tov (osim purica) i manje značajne vrste peradi za tov

                        –

                        –

                        50

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Ekstrakt luteina/zeaksantina mora se staviti na tržište i upotrebljavati kao dodatak koji se sastoji od pripravka.

                                    3.

                                    Mješavina ekstrakta luteina/zeaksantina s drugim odobrenim karotenoidima i ksantofilima ne smije premašiti ukupni sadržaj karotenoida i ksantofila od 50 mg/kg potpune krmne smjese

                                    4.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se rizici s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i kožu.

                        16.8.2030.

                        Perad za nesenje (osim purica) i manje značajne vrste peradi za nesenje.

                        –

                        –

                        50

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Vijeća (EU) 2020/1129 od 30. srpnja 2020. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

text:
                  31.7.2020

                  HR

                  Službeni list Europske unije

                  L 247/5

         PROVEDBENA UREDBA VIJEĆA (EU) 2020/1129
         od 30. srpnja 2020.
         o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 30. kolovoza 2017. donijelo Uredbu (EU) 2017/1509.

                     (2)

                     U skladu s člankom 47.a stavkom 1. Uredbe (EU) 2017/1509 Vijeće je preispitalo popise uvrštenih osoba i subjekata navedene u prilozima XV., XVI., XVII. i XVIII. toj uredbi.

                     (3)

                     Vijeće je zaključilo da bi trebalo zadržati mjere ograničavanja protiv svih osoba i subjekata s popisa navedenih u prilozima XV. i XVI. Uredbi (EU) 2017/1509, da bi trebalo ažurirati obrazloženja za 19 osoba i identifikacijske podatke pet osoba i dvaju subjekata te da bi u identifikacijske podatke trebalo uključiti spol svih fizičkih osoba navedenih u Prilogu XV.

                     (4)

                     Priloge XV. i XVI. Uredbi (EU) 2017/1509 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilozi XV. i XVI. Uredbi (EU) 2017/1509 mijenjaju se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 224, 31.8.2017., str. 1.

            PRILOG

               1.
               U Prilogu XV. Uredbi (EU) 2017/1509, dijelu (a) („Fizičke osobe uvrštene na popis u skladu s člankom 34. stavkom 4. točkom (a)”), unosi od 1. do 27. zamjenjuju se sljedećim:

                           Ime (i moguća druga imena)

                           Identifikacijski podaci

                           Datum uvrštenja na popis

                           Obrazloženje

                           „1.

                           CHON Chi Bu
                           (CHON Chi-bu)

                           Spol: muški

                           22.12.2009.

                           Član Glavnog ureda za atomsku energiju, bivši tehnički direktor u Yongbyonu. Na temelju fotografija povezan je s nuklearnim reaktorom u Siriji prije nego što ga je Izrael bombardirao 2007.

                           2.

                           HYON Chol-hae
                           (drugo ime: HYON Chol Hae)

                           Datum rođenja: 13.8.1934.
                           Mjesto rođenja: Mandžurija, Kina
                           Spol: muški

                           22.12.2009.

                           Maršal Narodne armije Koreje od travnja 2016. Bivši zamjenik ministra narodnih oružanih snaga, bivši zamjenik direktora Odjela za opću politiku Narodne armije Koreje (vojni savjetnik pokojnog Kim Jong Ila). Izabran za člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                           3.

                           O Kuk-Ryol
                           (drugo ime: O Kuk Ryol)

                           Datum rođenja: 7.1.1930.
                           Mjesto rođenja: provincija Jilin, Kina
                           Spol: muški

                           22.12.2009.

                           Bivši potpredsjednik Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državne poslove (SAC), koja nadzire stjecanje napredne tehnologije za nuklearne i balističke programe u inozemstvu. Bivši član Centralnog komiteta Radničke stranke Koreje izabran u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                           4.

                           PAK Jae-gyong
                           (druga imena: Chae-Kyong; PAK Jae Gyong)

                           Datum rođenja: 10.6.1933.
                           Broj putovnice: 554410661.
                           Spol: muški

                           22.12.2009.

                           General Narodne armije Koreje. Bivši zamjenik direktora Odjela za opću politiku narodnih oružanih snaga i bivši zamjenik direktora logističkog ureda narodnih oružanih snaga (vojni savjetnik pokojnog Kim Jong Ila). Prisutan na KIM Jong Unovoj inspekciji postrojbe strateških raketnih snaga. Bivši član Centralnog komiteta Radničke stranke Koreje. Predsjednik Korejskog odbora veterana protiv imperijalizma.

                           5.

                           RYOM Yong

                           Spol: muški

                           22.12.2009.

                           Direktor Glavnog ureda za atomsku energiju (subjekta koji su Ujedinjeni narodi uvrstili na popis), zadužen za međunarodne odnose.

                           6.

                           SO Sang-kuk (drugo ime: SO Sang Kuk)

                           Datum rođenja: između 1932. i 1938.
                           Spol: muški

                           22.12.2009.

                           Voditelj Odjela za nuklearnu fiziku na Sveučilištu Kim Il Sung.

                           7.

                           General pukovnik KIM Yong Chol
                           (druga imena: KIM Yong-Chol; KIM Young-Chol; KIM Young-Cheol; KIM Young-Chul)

                           Datum rođenja: 1946.
                           Mjesto rođenja: Pyongan-Pukto, DNRK
                           Spol: muški

                           19.12.2011.

                           Član Središnje vojne komisije Radničke stranke Koreje, Politbiroa i Komisije za državne poslove Demokratske Narodne Republike Koreje. Bivši zapovjednik Glavnog ureda za prikupljanje obavještajnih podataka (Reconnaissance General Bureau – RGB), subjekta koji je Vijeće sigurnosti Ujedinjenih naroda uvrstilo na popis. Bivši direktor Ujedinjene fronte.

                           8.

                           CHOE Kyong-song
                           (drugo ime: CHOE Kyong song)

                           Datum rođenja: 1945.
                           Spol: muški

                           20.5.2016.

                           General pukovnik u Narodnoj armiji Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           9.

                           CHOE Yong-ho (drugo ime: CHOE Yong Ho)

                           Spol: muški

                           20.5.2016.

                           General pukovnik u Narodnoj armiji Koreje/general zračnih snaga Narodne armije Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Zapovjednik zračnih i protuzračnih snaga Narodne armije Koreje. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           10.

                           HONG Sung-Mu
                           (druga imena: HUNG Sun Mu; HONG Sung Mu)

                           Datum rođenja: 1.1.1942.
                           Spol: muški

                           20.5.2016.

                           Zamjenik direktora Odjela za industriju streljiva (MID). Zadužen za razvoj programa povezanih s konvencionalnim oružjem i projektilima, što uključuje balističke projektile. Jedna od glavnih osoba odgovornih za programe industrijskog razvoja za nuklearno oružje. Kao takav odgovoran za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje. Svjedočio lansiranju interkontinentalnog balističkog projektila Hwasong-15 28. studenoga 2017.

                           11.

                           JO Kyongchol (drugo ime: JO Kyong Chol)

                           Spol: muški

                           20.5.2016.

                           General u Narodnoj armiji Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Direktor zapovjedništva za vojnu sigurnost. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Pratio Kim Jong Una na dotad najvećoj vježbi dalekometnog topništva.

                           12.

                           KIM Chun-sam
                           (drugo ime: KIM Chun Sam))

                           Spol: muški

                           20.5.2016.

                           General potpukovnik, bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Bivši direktor Odjela za operacije vojnog stožera Narodne armije Koreje i prvi zamjenik načelnika vojnog stožera. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           13.

                           KIM Chun-sop
                           (drugo ime: KIM Chun Sop)

                           Spol: muški

                           20.5.2016.

                           Bivši direktor Odjela za industriju streljiva (MID). Bivši član Nacionalne obrambene komisije, koja je sada preustrojena u Komisiju za državne poslove (SAC), koja je ključno tijelo za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Prisutan na fotografiranju za one koji su doprinijeli uspješnom testiranju SLBM-a u svibnju 2015.

                           14.

                           KIM Jong-gak
                           (drugo ime: KIM Jong Gak)

                           Datum rođenja: 20.7.1941.
                           Mjesto rođenja: Pjongjang, DNRK
                           Spol: muški

                           20.5.2016.

                           Bivši direktor Odjela za opću politiku Narodne armije Koreje. Podmaršal u Narodnoj armiji Koreje, rektor vojnog sveučilišta Kim Il-Sung, bivši ministar narodnih oružanih snaga i bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           15.

                           KIM Rak Kyom
                           (druga imena: KIM Rak-gyom; KIM Rak Gyom)

                           Spol: muški

                           20.5.2016.

                           General s četiri zvjezdice, zapovjednik strateških raketnih snaga, subjekta koji su Ujedinjeni narodi uvrstili na popis i koji prema dostupnim informacijama sada zapovijeda četirima jedinicama strateških i taktičkih projektila, uključujući brigadu sustava KN08 (ICBM). Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. U medijskim izvješćima navodi se da je KIM u travnju 2016. prisustvovao testiranju ICBM-a zajedno s KIM Jong Unom. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Naredio testno ispaljivanje balističkih raketa.

                           16.

                           KIM Won-hong
                           (drugo ime: KIM Won Hong)

                           Datum rođenja: 7.1.1945.
                           Mjesto rođenja: Pjongjang, DNRK
                           Broj putovnice: 745310010.
                           Spol: muški

                           20.5.2016.

                           General. Bivši prvi zamjenik direktora Odjela za opću politiku Narodne armije Koreje. Bivši direktor Odjela za nacionalnu sigurnost. Bivši ministar za državnu sigurnost. Član Središnje vojne komisije Radničke stranke Koreje i Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državne poslove (SAC), što su ključna tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           17.

                           PAK Jong-chon
                           (drugo ime: PAK Jong Chon)

                           Spol: muški

                           20.5.2016.

                           General Narodne armije Koreje, načelnik glavnog stožera od travnja 2019.; član Politbiroa od travnja 2020. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           18.

                           LI Yong-ju
                           (drugo ime: RI Yong Ju)

                           Spol: muški

                           20.5.2016.

                           Admiral Narodne armije Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Glavni zapovjednik korejske narodne ratne mornarice, koja je uključena u razvoj programa balističkih projektila i nuklearnih kapaciteta snaga ratne mornarice DNRK-a. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           19.

                           SON Chol-ju
                           (drugo ime: SON Chol Ju)

                           Spol: muški

                           20.5.2016.

                           General Narodne armije Koreje. Zamjenik direktora nadležan za organizaciju Narodne armije Koreje i bivši politički direktor zračnih i protuzračnih snaga, koje nadziru razvoj moderniziranih protuzračnih raketa. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           20.

                           YUN Jong-rin
                           (drugo ime: YUN Jong Rin)

                           Spol: muški

                           20.5.2016.

                           General, bivši zapovjednik u zapovjedništvu vrhovne garde. Bivši član Središnje vojne komisije Radničke stranke Koreje i član Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državne poslove (SAC), što su sve ključna tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           21.

                           HONG Yong Chil

                           Spol: muški

                           20.5.2016.

                           Zamjenik direktora Odjela za industriju streljiva (MID). Odjel za industriju streljiva, koji je VSUN uvrstio na popis 2. ožujka 2016., uključen je u ključne aspekte raketnog programa DNRK-a. MID je odgovoran za nadzor nad razvojem balističkih projektila DNRK-a, uključujući Taepo Dong-2, programa proizvodnje oružja te programa istraživanja i razvoja. Second Economic Committee (Drugi gospodarski odbor) i Second Academy of Natural Sciences (Druga akademija prirodnih znanosti), koji su također uvršteni na popis u kolovozu 2010., podređeni su MID-u. Posljednjih godina MID je radio na razvoju sustava ICBM KN08 koji se može prevoziti cestom. HONG je pratio KIM Jong Una prigodom više događaja povezanih s razvojem programa nuklearnih i balističkih projektila DNRK-a te se smatra da je imao važnu ulogu u nuklearnom testiranju koje je DNRK proveo 6. siječnja 2016. Zamjenik direktora Centralnog komiteta Radničke stranke Koreje. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Prisutan na terenskom testiranju ICBM-a nove vrste u travnju 2016.

                           22.

                           RI Hak Chol
                           (druga imena: RI Hak Chul, RI Hak Cheol)

                           Datum rođenja: 19.1.1963. ili 8.5.1966.
                           Putovnica: 381320634; PS-563410163
                           Spol: muški

                           20.5.2016.

                           Predsjednik poduzeća Green Pine Associated Corporation („Green Pine”). U skladu s informacijama Odbora za sankcije UN-a Green Pine preuzeo je brojne aktivnosti korporacije Korea Mining Development Trading Corporation (KOMID). KOMID, koji je taj odbor uvrstio na popis u travnju 2009., glavni je trgovac oružjem DNRK-a i njegov glavni izvoznik robe i opreme povezane s balističkim projektilima i konvencionalnim oružjem. Korporacija Green Pine odgovorna je i za oko polovinu oružja i povezanog materijala koji se izvoze iz DNRK-a. Green Pine određen je za sankcije zbog izvoza oružja i srodnog materijala iz DNRK-a. Green Pine specijaliziran je za proizvodnju pomorskih vojnih plovila i oružja, kao što su podmornice, vojni brodovi i raketni sustavi, te je izvozio torpeda i pružao tehničku pomoć iranskim poduzećima povezanima s obrambenim sektorom. VSUN je uvrstio Green Pine na popis.

                           23.

                           YUN Chang Hyok

                           Datum rođenja: 9.8.1965.
                           Spol: muški

                           20.5.2016.

                           Zamjenik direktora centra za satelitski nadzor, u Nacionalnoj upravi za svemirski razvoj (National Aerospace Development Administration – NADA). NADA podliježe sankcijama na temelju RVSUN-a 2270 (2016) zbog uključenosti u razvoj svemirske znanosti i tehnologije DNRK-a, što uključuje lansiranja satelita i raketa koje nose satelite. Rezolucijom Vijeća sigurnosti UN-a 2270 (2016.) osuđeno je lansiranje satelita koje je DNRK proveo 7. veljače 2016. zbog upotrebe tehnologije balističkih projektila i ozbiljnog kršenja rezolucija 1718 (2006.), 1874 (2009.), 2087 (2013.) i 2094 (2013.). Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           24.

                           RI Myong Su

                           Datum rođenja: 1937.
                           Mjesto rođenja: Myongchon, Sjeverni Hamgyong, DNRK
                           Spol: muški

                           7.4.2017.

                           Podmaršal Narodne armije Koreje, prvi zamjenik zapovjednika u Vrhovnom zapovjedništvu Narodne armije Koreje. Do 2018. član Središnje vojne komisije Radničke stranke Koreje i načelnik stožera narodnih oružanih snaga. Ri Myong Su i dalje je utjecajan u pitanjima nacionalne obrane, uključujući programe DNRK-a povezane s nuklearnim oružjem, balističkim projektilima ili drugim oružjem za masovno uništavanje. Ri je dugogodišnji član Vrhovne narodne skupštine, koja je trenutačno u 14. sazivu.

                           25.

                           SO Hong Chan

                           Datum rođenja: 30.12.1957.
                           Mjesto rođenja: Kangwon, DNRK
                           Putovnica: PD836410105 Datum isteka putovnice: 27.11.2021.
                           Spol: muški

                           7.4.2017.

                           Prvi zamjenik ministra i direktor logističkog ureda narodnih oružanih snaga, član Središnje vojne komisije Radničke stranke Koreje i general u narodnim oružanim snagama. U tom svojstvu So Hong Chan odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           26.

                           WANG Chang Uk

                           Datum rođenja: 29.5.1960.
                           Spol: muški

                           7.4.2017.

                           Ministar industrije i atomske energije. U tom svojstvu Wang Chang Uk odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           27.

                           JANG Chol

                           Datum rođenja: 31.3.1961.
                           Mjesto rođenja: Pjongjang, DNRK
                           Broj putovnice: 563310042.
                           Spol: muški

                           7.4.2017.

                           Bivši predsjednik Državne akademije znanosti, organizacije posvećene razvoju tehnoloških i znanstvenih kapaciteta DNRK-a. U tom svojstvu Jang Chol bio je na strateškoj funkciji za razvoj nuklearnih aktivnosti DNRK-a. Kao takav odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.”.

               2.
               U Prilogu XV. Uredbi (EU) 2017/1509, dijelu (b) („Pravne osobe, subjekti i tijela uvršteni na popis u skladu s člankom 34. stavkom 4. točkom (a)”), unos 2. zamjenjuje se sljedećim:

                           Ime (i moguća druga imena)

                           Lokacija

                           Datum uvrštenja na popis

                           Obrazloženje

                           „2.

                           Korean Ryengwang Trading Corporation
                           također poznata kao KOREA RYONGWANG TRADING CORPORATION

                           Rakwon-dong, distrikt Pothonggang, Pjongjang, DNRK

                           22.12.2009.

                           Podružnica korporacije Korea Ryongbong General Corporation (subjekta koji je VSUN uvrstio na popis 24.4.2009.).”.

               3.
               U Prilogu XV. Uredbi (EU) 2017/1509, dijelu (c) („Fizičke osobe uvrštene na popis u skladu s člankom 34. stavkom 4. točkom (b)”), unosi od 1. do 6. zamjenjuju se sljedećim:

                           Ime (i moguća druga imena)

                           Identifikacijski podaci

                           Datum uvrštenja na popis

                           Obrazloženje

                           „1.

                           JON Il-chun (drugo ime: JON Il Chun)

                           Datum rođenja: 24.8.1941.
                           Spol: muški

                           22.12.2010.

                           KIM Tong-un u veljači 2010. razriješen je funkcije direktora „Ureda 39” koji je, među ostalim, zadužen za kupnju robe iz diplomatskih predstavništava DNRK-a izbjegavajući sankcije. Zamijenio ga je JON Il-chun. Predstavnik Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državne poslove (SAC), izabran je za glavnog direktora Državne razvojne banke u ožujku 2010. Izabran za zamjenika člana Centralnog komiteta Radničke stranke Koreje u svibnju 2016. na 7. stranačkom kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                           2.

                           KIM Tong-un (drugo ime: KIM Tong Un)

                           Spol: muški

                           22.12.2009.

                           Bivši direktor „Ureda 39” Centralnog komiteta Radničke stranke Koreje, koji sudjeluje u financiranju širenja oružja. Prema dostupnim informacijama 2011. vodio je „Ured 38” za prikupljanje sredstava za vodstvo i elite.

                           3.

                           KIM Yong Nam (KIM Yong-Nam, KIM Young-Nam, KIM Yong-Gon)

                           Datum rođenja: 2.12.1947.
                           Mjesto rođenja: Sinuju, DNRK
                           Spol: muški

                           20.4.2018.

                           Povjerenstvo stručnjaka identificiralo je KIM Yong Nama kao agenta Glavnog ureda za prikupljanje obavještajnih podataka (Reconnaissance General Bureau), subjekta koji su Ujedinjeni narodi uvrstili na popis. Povjerenstvo stručnjaka utvrdilo je da su on i njegov sin KIM Su Gwang uključeni u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. Dok je radio kao diplomat, KIM Yong Nam otvorio je razne tekuće i štedne račune u Uniji te je bio uključen u razne velike bankovne doznake na bankovne račune unutar Unije ili na račune izvan Unije, među ostalim na račune koji glase na njegova sina KIM Su Gwanga i snahu KIM Kyong Hui.

                           4.

                           DJANG Tcheul Hy
                           (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)

                           Datum rođenja: 11.5.1950.
                           Mjesto rođenja: Kangwon
                           Spol: ženski

                           20.4.2018.

                           DJANG Tcheul Hy bila je uz svojeg muža KIMA Yonga Nama, sina KIMA Sua Gwanga i snahu KIM Kyong Hui uključena u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. Bila je vlasnica više bankovnih računa u Uniji koje je njezin sin KIM Su Gwang otvorio u njezino ime. Također je bila uključena u nekoliko bankovnih doznaka s računa njezine snahe KIM Kyong Hui na bankovne račune izvan Unije.

                           5.

                           KIM Su Gwang
                           (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                           Datum rođenja: 18.8.1976.
                           Mjesto rođenja: Pjongjang, DNRK
                           Diplomat u Veleposlanstvu DNRK-a u Bjelarusu
                           Spol: muški

                           20.4.2018.

                           Povjerenstvo stručnjaka identificiralo je KIM Su Gwanga kao agenta Glavnog ureda za prikupljanje obavještajnih podataka (Reconnaissance General Bureau), subjekta koji su Ujedinjeni narodi uvrstili na popis. Povjerenstvo stručnjaka utvrdilo je da su on i njegov otac KIM Yong Nam uključeni u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. KIM Su Gwang otvorio je više bankovnih računa u nekoliko država članica, među ostalim pod imenima članova obitelji. Dok je radio kao diplomat bio je uključen u razne velike bankovne doznake na bankovne račune unutar Unije ili na račune izvan Unije, među ostalim na račune koji glase na njegovu suprugu KIM Kyong Hui.

                           6.

                           KIM Kyong Hui

                           Datum rođenja: 6.5.1981.
                           Mjesto rođenja: Pjongjang, DNRK
                           Spol: ženski

                           20.4.2018.

                           KIM Kyong Hui bila je uz svojeg muža KIM Su Gwanga, svekra KIM Yong Nama i svekrvu DJANG Tcheul Hy uključena u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. Primila je nekoliko bankovnih doznaka od svojeg muža KIMA Sua Gwanga i svekra KIMA Yonga Nama te je prenijela novac na račune izvan Unije pod svojim imenom ili imenom svoje svekrve DJANG Tcheul Hy.”.

               4.
               U Prilogu XVI. Uredbi (EU) 2017/1509, dijelu (a) („Fizičke osobe”), unosi 4. i 24. zamjenjuju se sljedećim:

                           Ime (i moguća druga imena)

                           Identifikacijski podaci

                           Datum uvrštenja na popis

                           Obrazloženje

                           „4.

                           JON Chol Young
                           također poznat kao: JON Chol Yong

                           Broj putovnice: 563410192.
                           Diplomat u Veleposlanstvu DNRK-a u Angoli
                           Datum rođenja: 30.4.1975.

                           22.1.2018.

                           Bivši predstavnik poduzeća Green Pine Associated Corporation u Angoli i diplomat DNRK-a akreditiran u Angoli.
                           Green Pine je UN uvrstio na popis zbog aktivnosti koje uključuju kršenje embarga UN-a na oružje. Green Pine također je dogovorio ugovore za preuređenje angolskih vojnih brodova, čime se krše zabrane uvedene rezolucijama Vijeća sigurnosti Ujedinjenih naroda.

                           24.

                           SO Tong Myong

                           Datum rođenja: 10.9.1956.

                           3.7.2015.

                           Bivši predsjednik Korejskog nacionalnog osiguravajućeg društva (KNIC), bivši predsjednik izvršnog upravnog odbora KNIC-a (lipanj 2012.); bivši glavni direktor KNIC-a, rujan 2013., djeluje u ime KNIC-a ili prema njegovu nalogu.”.

               5.
               U Prilogu XVI. Uredbi (EU) 2017/1509, dijelu (b) („Pravne osobe, subjekti i tijela”), unos 4. zamjenjuje se sljedećim:

                           Ime (i moguća druga imena)

                           Lokacija

                           Datum uvrštenja na popis

                           Obrazloženje

                           „4.

                           Pan Systems Pyongyang
                           također poznat kao Wonbang Trading Co.; Glocom; International Golden Services; International Global System

                           Adresa: Room 818, Pothonggang Hotel, Ansan-Dong, Pyongchon district, Pyongyang, DPRK

                           16.10.2017.

                           Subjekt Pan Systems pomagao je u izbjegavanju sankcija Vijeća sigurnosti Ujedinjenih naroda pokušajem prodaje oružja i povezanog materijala Eritreji.
                           Osim toga, Pan Systems je pod kontrolom Glavnog ureda za prikupljanje obavještajnih podataka, subjekta koji su Ujedinjeni narodi uvrstili na popis, te djeluje u njegovo ime.”.


title: Provedbena uredba Komisije (EU) 2020/1139 оd 29. srpnja 2020. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  31.7.2020

                  HR

                  Službeni list Europske unije

                  L 248/3

         PROVEDBENA UREDBA KOMISIJE (EU) 2020/1139
         оd 29. srpnja 2020.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. srpnja 2020.

                  Za Komisiju

                  u ime predsjednice,

               Wolfgang BURTSCHER

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo  (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 177,2

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 235
                                 197,4
                                 248,6
                                 241,8

                                 20
                                 31
                                 15
                                 18

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 181,5

                                 34

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2020/1416 оd 1. listopada 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Ρόδι Ερμιόνης” (Rodi Ermionis) (ZOI))

text:
                  8.10.2020

                  HR

                  Službeni list Europske unije

                  L 326/4

         PROVEDBENA UREDBA KOMISIJE (EU) 2020/1416
         оd 1. listopada 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Ρόδι Ερμιόνης” (Rodi Ermionis) (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Grčke za upis naziva „Ρόδι Ερμιόνης” (Rodi Ermionis) u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Ρόδι Ερμιόνης” (Rodi Ermionis) potrebno je upisati u registar,

               DONIJELA JE OVU UREDBU:

            Članak 1.
            Naziv „Ρόδι Ερμιόνης” (Rodi Ermionis) (ZOI) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 200, 15.6.2020., str. 12.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1418 оd 6. listopada 2020. o odobrenju saponificiranog ekstrakta paprike (Capsicum annuum) (kapsantin) kao dodatka hrani za piliće za tov, manje značajne vrste peradi za tov, kokoši nesilice i manje značajne vrste peradi za nesenje (Tekst značajan za EGP)

text:
                  8.10.2020

                  HR

                  Službeni list Europske unije

                  L 326/7

         PROVEDBENA UREDBA KOMISIJE (EU) 2020/1418
         оd 6. listopada 2020.
         o odobrenju saponificiranog ekstrakta paprike (Capsicum annuum) (kapsantin) kao dodatka hrani za piliće za tov, manje značajne vrste peradi za tov, kokoši nesilice i manje značajne vrste peradi za nesenje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     Saponificirani ekstrakt paprike (Capsicum annuum) (kapsantin) odobren je bez vremenskog ograničenja u skladu s Direktivom 70/524/EEZ kao dodatak hrani za perad koji pripada skupini „bojila, uključujući pigmente” pod naslovom „karotenoidi i ksantofili”. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu saponificiranog ekstrakta paprike (Capsicum annuum) (kapsantin) kao dodatka hrani za piliće za tov, manje značajne vrste peradi za tov, kokoši nesilice i manje značajne vrste peradi za nesenje. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci” i funkcionalnu skupinu „bojila: ii. tvari koje, dodane u hranu životinja, pojačavaju boju hrane životinjskog podrijetla”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 29. siječnja 2020. (3) zaključila da saponificirani ekstrakt paprike (Capsicum annuum) u predloženim uvjetima uporabe nema štetan učinak na zdravlje životinja, sigurnost potrošača ili na okoliš. Navela je da se zaključak o neškodljivosti saponificiranog ekstrakta paprike (Capsicum annuum) (kapsantin) kao dodatka hrani za piliće za tov i za kokoši nesilice može primijeniti i na manje značajne vrste peradi za tov i za nesenje. Zaključila je i da je ta aktivna tvar viskozna pasta i da joj subjekti stoga neće biti izloženi udisanjem. Podnositelj zahtjeva potvrđuje da ta aktivna tvar može biti nadražujuća za kožu i oči. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, a posebno korisnikâ tog dodatka, uključujući uporabu dodataka u obliku pripravka, ako se ne može isključiti toksičnost tvari udisanjem, zbog njezina nadražujućeg djelovanja na kožu/oči ili izazivanja preosjetljivosti kože. Agencija je nadalje zaključila da je dodatak učinkovit jer može pigmentirati kožu tovnih pilića i žumanjak jaja. Taj se zaključak može primijeniti i na manje značajne vrste peradi za tov i za nesenje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij Europske unije osnovan Uredbom (EZ) br. 1831/2003.

                     (5)

                     Procjena saponificiranog ekstrakta paprike (Capsicum annuum) (kapsantin) pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetne tvari bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila: ii. tvari koje, dodane u hranu životinja, pojačavaju boju hrane životinjskog podrijetla”, odobrava se kao dodatak hrani za životinje pod uvjetima utvrđenima u Prilogu.

            Članak 2.

               1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 27. travnja 2021. u skladu s pravilima primjenjivima prije 27. listopada 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 27. listopada 2021. u skladu s pravilima primjenjivima prije 27. listopada 2020., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2020.; 18(2):6023

            PRILOG

                           Identifikacijski broj dodatka

                           Dodatak

                           Sastav, kemijska formula, opis, analitička metoda

                           Vrsta ili kategorija životinje

                           Najviša dob

                           Najmanja količina

                           Najveća dopuštena količina

                           Ostale odredbe

                           Datum isteka važenja odobrenja

                           mg ukupnih karotenoida aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: bojila. ii. tvari koje, dodane u hranu životinja, pojačavaju boju hrane životinjskog podrijetla

                        2a160c

                        Saponificirani ekstrakt paprike (kapsantin)

                           Sastav dodatka:

                        Saponificirani ekstrakt sušenih plodova Capsicum annuum L. bogat kapsantinom.
                        Benzen ≤ 2 mg/kg
                        Heksan ≤ 130 mg/kg
                        Kapsaicin ≤ 250 mg/kg

                        Pilići za tov

                        –

                        –

                        40

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Ukupni sadržaj karotenoida u dodatku navodi se na oznaci dodatka i premiksâ.

                                    3.

                                    Saponificirani ekstrakt paprike (kapsantin) stavlja se na tržište i upotrebljava kao dodatak koji se sastoji od pripravka.

                                    4.

                                    Mješavina saponificiranog ekstrakta paprike (kapsantin) s drugim odobrenim karotenoidima i/ili ksantofilima ne smije premašiti ukupni sadržaj karotenoida i/ili ksantofila od 80 mg/kg potpune krmne smjese.

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i kožu

                        27.10.2030.

                        Manje značajne vrste peradi za tov

                        –

                        –

                        40

                        Kokoši nesilice

                        –

                        –

                        40

                           Karakteristike aktivne tvari:

                        Saponificirani ekstrakt sušenih plodova C. annuum L.
                        Ukupni sadržaj karotenoida: 25–90 g/kg
                        Kapsantin ≥ 35 % ukupnih karotenoida.
                        CAS broj kapsantina: 465-42-9
                        EINECS br. kapsantina: 207-364-1
                        Viskozna pasta

                        Manje značajne vrste peradi za nesenje.

                        –

                        –

                        40

                           Analitička metoda
                            (1)

                        Za određivanje kapsantina u dodatku hrani za životinje, premiksima i hrani za životinje:

                                    —

                                    tekućinska kromatografija visoke djelotvornosti s vizualnom detekcijom (HPLC-Vis)
                                    Za određivanje ukupnih karotenoida i ksantofila u dodatku hrani za životinje:

                                    —

                                    Uredba Komisije (EU) br. 231/2012 s upućivanjem na monografiju FAO JECFA
                                    br. 5 (2008.) o „ekstraktu paprike”, Zajednička zbirka specifikacija prehrambenih aditiva
                                    Za određivanje ukupnih karotenoida i ksantofila u premiksima i hrani za životinje:

                                    —

                                    tekućinska kromatografija s vizualnom detekcijom (LC-Vis) – AOAC-ova službena metoda
                                    970.64

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/1414 оd 1. listopada 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Χοιρομέρι Πιτσιλιάς” (Hiromeri Pitsilias) (ZOZP)

text:
                  8.10.2020

                  HR

                  Službeni list Europske unije

                  L 326/2

         PROVEDBENA UREDBA KOMISIJE (EU) 2020/1414
         оd 1. listopada 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Χοιρομέρι Πιτσιλιάς” (Hiromeri Pitsilias) (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Cipra za upis naziva „Χοιρομέρι Πιτσιλιάς” (Hiromeri Pitsilias) u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Χοιρομέρι Πιτσιλιάς” (Hiromeri Pitsilias) potrebno je upisati u registar,

               DONIJELA JE OVU UREDBU:

            Članak 1.
            Naziv „Χοιρομέρι Πιτσιλιάς” (Hiromeri Pitsilias) (ZOZP) upisuje se u registar.
            Naziv iz prvog stavka odnosi se na proizvod iz razreda 1.2. Mesni proizvodi (kuhani, usoljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 202 16.6.2020., str. 28.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1415 оd 1. listopada 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Queijo Terrincho” (ZOI))

text:
                  8.10.2020

                  HR

                  Službeni list Europske unije

                  L 326/3

         PROVEDBENA UREDBA KOMISIJE (EU) 2020/1415
         оd 1. listopada 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Queijo Terrincho” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Portugala za odobrenje izmjene specifikacije za zaštićenu oznaku izvornosti „Queijo Terrincho”, registriranu u skladu s Uredbom Komisije (EZ) br. 1107/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Queijo Terrincho” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  SL C 186, 5.6.2020., str. 8.